ข้อบังคับ กข้อบังคับ ก.พ.อ.ว่าด้วยการอุทธรณ์และการพิจารณาอุทธรณ์กรณีถูกสั่งให้ออกจากราชการหรือกรณีถูกสั่งลงโทษปลดออกหรือไล่ออก พ.ศ. ๒๕๔๙[๑] อาศัยอำนาจตามความในมาตรา๑๔ (๔) และมาตรา ๖๒ แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ.๒๕๔๗ ก.พ.อ. จึงออกข้อบังคับ ก.พ.อ. ดังต่อไปนี้ข้อ๑ ข้อบังคับนี้เรียกว่า ข้อบังคับ ก.พ.อ.ว่าด้วยการอุทธรณ์และการพิจารณาอุทธรณ์ กรณีถูกสั่งให้ออกจากราชการ หรือกรณีถูกสั่งลงโทษปลดออกหรือไล่ออกพ.ศ. ๒๕๔๙ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ข้าราชการพลเรือนในสถาบันอุดมศึกษาผู้ใดถูกสั่งให้ออกจากราชการหรือถูกสั่งลงโทษปลดออก หรือไล่ออก มีสิทธิอุทธรณ์ต่อ ก.พ.อ. ได้ภายในสามสิบวันนับแต่วันที่ได้รับแจ้งคำสั่งให้ออกจากราชการหรือคำสั่งลงโทษปลดออกหรือไล่ออกการอุทธรณ์และการพิจารณาอุทธรณ์คำสั่งให้ออกจากราชการหรือคำสั่งลงโทษปลดออกหรือไล่ออกตามวรรคหนึ่ง ให้เป็นไปตามหลักเกณฑ์และวิธีการที่กำหนดในข้อบังคับนี้ข้อ๔ ก.พ.อ. อาจแต่งตั้งคณะอนุกรรมการเพื่อทำการพิจารณาอุทธรณ์แทนก.พ.อ. ตามข้อบังคับนี้ได้ข้อ๕ การอุทธรณ์คำสั่งให้ออกจากราชการ หรือคำสั่งลงโทษปลดออกหรือไล่ออกให้อุทธรณ์ได้สำหรับตนเองเท่านั้น จะอุทธรณ์แทนผู้อื่นหรือมอบหมายให้ผู้อื่นอุทธรณ์แทนไม่ได้การอุทธรณ์ต้องทำเป็นหนังสือถึงประธานก.พ.อ. หรือเลขาธิการคณะกรรมการการอุดมศึกษาโดยในหนังสือให้แสดงข้อเท็จจริงและเหตุผลในการอุทธรณ์ให้เห็นว่าผู้อุทธรณ์ได้ถูกสั่งให้ออกจากราชการหรือถูกสั่งลงโทษ โดยไม่ถูกต้อง ไม่เหมาะสม หรือไม่เป็นธรรมอย่างไร และลงลายมือชื่อและที่อยู่ของผู้อุทธรณ์ข้อ๖ เพื่อประโยชน์ในการอุทธรณ์ ผู้อุทธรณ์มีสิทธิขอตรวจหรือคัดรายงานการสอบสวนของคณะกรรมการสอบสวนหรือของผู้สอบสวนได้รวมทั้งมีสิทธิขอตรวจหรือคัดบันทึกถ้อยคำบุคคลพยานหลักฐานอื่น หรือเอกสารที่เกี่ยวข้องกับเรื่องที่ผู้อุทธรณ์ถูกสั่งให้ออกจากราชการหรือถูกสั่งลงโทษด้วย ทั้งนี้ หากพยานหลักฐานดังกล่าวมีส่วนที่ต้องห้ามมิให้เปิดเผยตามกฎหมายว่าด้วยข้อมูลข่าวสารของทางราชการให้ลบหรือตัดทอนหรือทำโดยประการอื่นใดที่ไม่เป็นการเปิดเผยข้อมูลข่าวสารนั้นได้ตามที่กำหนดในกฎหมาย ว่าด้วยข้อมูลข่าวสารของทางราชการข้อ๗ การยื่นอุทธรณ์ตามข้อ ๕ ให้ยื่นได้๓ วิธี ดังนี้(๑)ยื่นที่สำนักงานคณะกรรมการการอุดมศึกษา(๒)ยื่นที่สำนักงานอธิการบดีของสถาบันอุดมศึกษาที่มีคำสั่งให้ออกจากราชการหรือมีคำสั่งลงโทษปลดออก หรือไล่ออก(๓)ส่งทางไปรษณีย์ไปยังสำนักงานคณะกรรมการการอุดมศึกษากรณียื่นอุทธรณ์ตาม(๑) หรือ (๒) ให้เจ้าหน้าที่ผู้รับหนังสือออกใบรับหนังสือ ประทับตรารับหนังสือและลงทะเบียนรับหนังสือไว้เป็นหลักฐานในวันที่รับหนังสือตามระเบียบว่าด้วยงานสารบรรณและให้ถือวันที่รับหนังสือตามหลักฐานดังกล่าวเป็นวันยื่นหนังสืออุทธรณ์ต่อก.พ.อ.กรณีที่ส่งหนังสืออุทธรณ์ทางไปรษณีย์ตาม(๓) ให้ถือวันที่ที่ทำการไปรษณีย์ต้นทางออกใบรับฝากเป็นหลักฐานฝากส่ง หรือวันที่ที่ทำการไปรษณีย์ต้นทางประทับตรารับที่ซองหนังสือเป็นวันยื่นหนังสืออุทธรณ์ต่อก.พ.อ.ในการอุทธรณ์ถ้าผู้อุทธรณ์ประสงค์จะแถลงการณ์ด้วยวาจาในชั้นพิจารณาของ ก.พ.อ. ให้แสดงความประสงค์ไว้ในหนังสืออุทธรณ์หรือจะทำเป็นหนังสือต่างหากก็ได้ แต่ต้องยื่นหรือส่งหนังสือขอแถลงการณ์ด้วยวาจาก่อนที่ก.พ.อ. เริ่มพิจารณาอุทธรณ์ โดยอาจยื่นตาม (๑) หรือ (๓) ได้ข้อ๘ เมื่อสำนักงานคณะกรรมการการอุดมศึกษาได้รับหนังสืออุทธรณ์ตามข้อ๗ (๑) หรือ (๓) แล้ว ให้เลขาธิการคณะกรรมการการอุดมศึกษาแต่งตั้งเจ้าหน้าที่รับผิดชอบสำนวนอุทธรณ์ในเรื่องนั้นโดยให้เจ้าหน้าที่ผู้รับผิดชอบดำเนินการ ดังนี้(๑)แจ้งให้สถาบันอุดมศึกษาจัดส่งเอกสารตามข้อ ๙ให้ ก.พ.อ. เพื่อพิจารณา ทั้งนี้ การแจ้งดังกล่าวต้องดำเนินการให้แล้วเสร็จภายในสามวัน(๒)รายงานกรณีที่ได้รับเรื่องอุทธรณ์ให้ก.พ.อ. ทราบโดยเร็วในกรณีที่ได้มีการยื่นอุทธรณ์ที่สำนักงานอธิการบดีของสถาบันอุดมศึกษาตามข้อ๗ (๒) และสถาบันอุดมศึกษาส่งหนังสืออุทธรณ์พร้อมกับเอกสารตามข้อ ๙ ไปยังสำนักงานคณะกรรมการการอุดมศึกษาแล้วให้เลขาธิการคณะกรรมการการอุดมศึกษาแต่งตั้งเจ้าหน้าที่ผู้รับผิดชอบสำนวนอุทธรณ์ในเรื่องนั้นและให้เจ้าหน้าที่ผู้นั้นรายงานกรณีที่ได้รับเรื่องอุทธรณ์ให้ ก.พ.อ. ทราบโดยเร็วข้อ๙ เมื่อสถาบันอุดมศึกษาได้รับหนังสืออุทธรณ์ตามข้อ๗ (๒) หรือได้รับแจ้งจากสำนักงานคณะกรรมการการอุดมศึกษาตามข้อ ๘ (๑) แล้ว ให้สถาบันอุดมศึกษาส่งเอกสารดังต่อไปนี้ไปยังสำนักงานคณะกรรมการการอุดมศึกษาภายในสิบห้าวันนับแต่วันที่ได้รับหนังสืออุทธรณ์หรือได้รับแจ้งจากสำนักงานคณะกรรมการการอุดมศึกษา แล้วแต่กรณี(๑)หนังสืออุทธรณ์(๒)สำเนาหลักฐานการรับทราบคำสั่งให้ออกจากราชการหรือคำสั่งลงโทษของผู้อุทธรณ์(๓)คำสั่งแต่งตั้งคณะกรรมการสอบสวน(๔)คำคัดค้านกรรมการสอบสวน (ถ้ามี)(๕)รายงานการประชุมของสภาสถาบันอุดมศึกษา หรือคณะกรรมการที่ได้รับมอบหมายในการพิจารณาสั่งให้ออกจากราชการหรือสั่งลงโทษ(๖)สำนวนการสอบสวนและหลักฐานการสอบสวนทั้งหมดในกรณีตามมาตรา๔๙ หรือมาตรา ๕๗ (๔) หรือเอกสารหลักฐานทั้งหมดที่เกี่ยวข้องกับการพิจารณาดำเนินการตามมาตรา๕๗ (๑) (๒) (๓) (๕) (๖) (๗) (๘) และ (๙) หรือมาตรา ๕๘ พร้อมบัญชีเอกสารกรณีที่สถาบันอุดมศึกษาจัดส่งเอกสารไปยังสำนักงานคณะกรรมการการอุดมศึกษาล่วงเลยกำหนดระยะเวลาตามวรรคหนึ่งให้สถาบันอุดมศึกษาชี้แจงแสดงเหตุผลกรณีจัดส่งเอกสารล่วงเลยกำหนดเวลาดังกล่าวด้วยข้อ๑๐ เมื่อสำนักงานคณะกรรมการการอุดมศึกษาได้รับเอกสารตามข้อ๙ จากสถาบันอุดมศึกษาครบถ้วนแล้ว ให้เจ้าหน้าที่ผู้รับผิดชอบสำนวนสรุปสำนวนเสนอต่อก.พ.อ. เพื่อพิจารณาภายในสี่สิบห้าวันนับแต่วันที่ได้รับเอกสารครบถ้วน หากล่วงเลยกำหนดระยะเวลาดังกล่าวให้เจ้าหน้าที่ผู้นั้นรายงานความคืบหน้าในการดำเนินการพร้อมทั้งชี้แจงเหตุผลที่ไม่สามารถดำเนินการได้ภายในกำหนดระยะเวลาดังกล่าวให้ ก.พ.อ. ทราบโดยเร็วข้อ๑๑ ผู้อุทธรณ์มีสิทธิคัดค้านกรรมการผู้พิจารณาอุทธรณ์ถ้าผู้นั้นมีเหตุอย่างหนึ่งอย่างใด ดังต่อไปนี้(๑)เป็นคู่กรณีกับผู้อุทธรณ์(๒)เป็นคู่หมั้นหรือคู่สมรสของคู่กรณีหรือผู้อุทธรณ์(๓)เป็นญาติของคู่กรณีหรือผู้อุทธรณ์ คือเป็นบุพการีหรือผู้สืบสันดานไม่ว่าชั้นใด ๆหรือเป็นพี่น้องหรือลูกพี่ลูกน้องนับได้เพียงภายในสามชั้น หรือเป็นญาติเกี่ยวพันทางแต่งงานนับได้เพียงสองชั้น(๔)เป็นหรือเคยเป็นผู้แทนโดยชอบธรรมหรือผู้พิทักษ์ หรือผู้แทน หรือตัวแทนของคู่กรณี หรือผู้อุทธรณ์(๕)เป็นเจ้าหนี้หรือลูกหนี้ หรือเป็นนายจ้างของคู่กรณีหรือผู้อุทธรณ์(๖)กรณีอื่นตามที่กำหนดในกฎกระทรวงที่ออกตามกฎหมายว่าด้วยวิธีปฏิบัติราชการทางปกครองการยื่นคัดค้านการพิจารณาคำคัดค้านกรรมการผู้พิจารณาอุทธรณ์ให้เป็นไปตามที่กำหนดในกฎหมายว่าด้วยวิธีปฏิบัติราชการทางปกครองข้อ๑๒ เพื่อประโยชน์ในการนับระยะเวลาอุทธรณ์ ให้ถือวันที่ผู้ถูกสั่งให้ออกจากราชการหรือถูกสั่งลงโทษปลดออกหรือไล่ออกลงลายมือชื่อรับทราบคำสั่งให้ออกจากราชการ หรือคำสั่งลงโทษเป็นวันที่ได้รับแจ้งคำสั่งถ้าผู้ถูกสั่งให้ออกจากราชการหรือถูกสั่งลงโทษไม่ยอมลงลายมือชื่อรับทราบคำสั่งให้ออกจากราชการหรือคำสั่งลงโทษและมีการแจ้งคำสั่งให้ออกจากราชการหรือคำสั่งลงโทษให้ผู้นั้นทราบกับมอบสำเนาคำสั่งให้ผู้นั้นแล้วทำบันทึกลงวันเดือนปีเวลา และสถานที่ที่แจ้ง และลงลายมือชื่อผู้แจ้งพร้อมทั้งพยานรู้เห็นไว้เป็นหลักฐานแล้วให้ถือวันที่แจ้งนั้นเป็นวันที่ได้รับแจ้งคำสั่งถ้าไม่อาจแจ้งให้ผู้ถูกสั่งให้ออกจากราชการหรือถูกสั่งลงโทษลงลายมือชื่อรับทราบคำสั่งได้โดยตรงและได้แจ้งเป็นหนังสือส่งสำเนาคำสั่งให้ออกจากราชการหรือคำสั่งลงโทษทางไปรษณีย์ลงทะเบียนตอบรับไปให้ผู้ถูกสั่งให้ออกจากราชการหรือถูกสั่งลงโทษณ ที่อยู่ของผู้ถูกสั่งให้ออกจากราชการหรือถูกสั่งลงโทษซึ่งปรากฏตามหลักฐานของทางราชการ โดยส่งสำเนาคำสั่งดังกล่าวไปให้สองฉบับเพื่อให้ผู้ถูกสั่งให้ออกจากราชการหรือถูกสั่งลงโทษเก็บไว้หนึ่งฉบับ และให้ผู้ถูกสั่งให้ออกจากราชการหรือถูกสั่งลงโทษลงลายมือชื่อและวันเดือนปีที่รับทราบคำสั่งแล้วส่งกลับคืนมาเพื่อเก็บไว้เป็นหลักฐานหนึ่งฉบับในกรณีนี้เมื่อครบกำหนดสิบห้าวันนับแต่วันที่ปรากฏในใบตอบรับทางไปรษณีย์ลงทะเบียนว่าผู้ถูกสั่งให้ออกจากราชการหรือถูกสั่งลงโทษได้รับเอกสารดังกล่าวหรือมีผู้รับแทนแล้วแม้ยังไม่ได้รับสำเนาคำสั่งฉบับที่ให้ผู้ถูกสั่งให้ออกจากราชการหรือถูกสั่งลงโทษลงลายมือชื่อและวันเดือนปีที่รับทราบคำสั่งกลับคืนมาให้ถือว่าผู้ถูกสั่งให้ออกจากราชการหรือถูกสั่งลงโทษได้รับแจ้งคำสั่งแล้วข้อ๑๓ เมื่อได้ยื่นหนังสืออุทธรณ์ไว้แล้ว ผู้อุทธรณ์จะยื่นเอกสารหลักฐานเพิ่มเติมต่อก.พ.อ. ก่อนที่ ก.พ.อ. เริ่มพิจารณาอุทธรณ์ก็ได้ โดยอาจยื่นหรือส่งตามข้อ ๗ (๑) หรือ(๓) ได้ผู้อุทธรณ์จะขอถอนอุทธรณ์ก่อนที่ก.พ.อ. พิจารณาวินิจฉัยอุทธรณ์เสร็จสิ้นก็ได้ โดยทำเป็นหนังสือยื่นตรงต่อ ก.พ.อ. และอาจยื่นหรือส่งตามข้อ๗ (๑) หรือ (๓) ได้ เมื่อได้ถอนอุทธรณ์แล้วการพิจารณาอุทธรณ์ให้เป็นอันระงับข้อ๑๔ อุทธรณ์ที่จะรับไว้พิจารณาได้ต้องเป็นอุทธรณ์ที่ถูกต้องในสาระสำคัญตามข้อ๕ และยื่นภายในกำหนดเวลาตามกฎหมายในกรณีที่มีปัญหาว่าอุทธรณ์รายใดเป็นอุทธรณ์ที่จะรับไว้พิจารณาได้หรือไม่ให้ ก.พ.อ. เป็นผู้พิจารณาวินิจฉัยในกรณีที่ก.พ.อ. มีมติไม่รับอุทธรณ์คำสั่งให้ออกจากราชการหรือคำสั่งลงโทษไว้พิจารณาให้เลขาธิการคณะกรรมการการอุดมศึกษาแจ้งคำวินิจฉัยนั้นพร้อมทั้งแจ้งสิทธิฟ้องคดีต่อศาลปกครองให้ผู้อุทธรณ์ทราบเป็นหนังสือโดยเร็วข้อ๑๕ ให้ ก.พ.อ. พิจารณาอุทธรณ์ให้แล้วเสร็จภายในเก้าสิบวันนับแต่วันที่สำนักงานคณะกรรมการการอุดมศึกษาได้รับหนังสืออุทธรณ์และเอกสารจากสถาบันอุดมศึกษาตามข้อ๙ ครบถ้วนการพิจารณาอุทธรณ์ตามมาตรา๖๒ ให้ ก.พ.อ. พิจารณาจากเอกสารตามข้อ ๙ ในกรณีจำเป็นและสมควรอาจทำการไต่สวนเพื่อพิสูจน์ข้อเท็จจริงได้การไต่สวนเพื่อพิสูจน์ข้อเท็จจริงให้รวมถึงการดำเนินการ ดังต่อไปนี้(๑)แสวงหาพยานหลักฐานทุกอย่างที่เกี่ยวข้อง(๒)รับฟังพยานหลักฐาน คำชี้แจง หรือความเห็นของผู้อุทธรณ์หรือของพยานบุคคล หรือพยานผู้เชี่ยวชาญที่ผู้อุทธรณ์กล่าวอ้าง เว้นแต่ ก.พ.อ. พิจารณาเห็นว่าเป็นการกล่าวอ้างที่ไม่จำเป็นฟุ่มเฟือย หรือเพื่อประวิงเวลา(๓)ขอข้อเท็จจริงหรือความเห็นจากผู้อุทธรณ์พยานบุคคล หรือพยานผู้เชี่ยวชาญ(๔)ขอให้ผู้ครอบครองเอกสารส่งเอกสารที่เกี่ยวข้อง(๕)ออกไปตรวจสถานที่พยานหรือพยานผู้เชี่ยวชาญที่ก.พ.อ. เรียกมาให้ถ้อยคำหรือทำความเห็นมีสิทธิได้รับค่าป่วยการตามกฎหมายว่าด้วยวิธีปฏิบัติราชการทางปกครองเพื่อประโยชน์ในการพิจารณาอุทธรณ์ของก.พ.อ. ตามวรรคสอง ก.พ.อ. อาจแต่งตั้งเจ้าหน้าที่ หรือคณะอนุกรรมการไต่สวน ทำการไต่สวนเพื่อพิสูจน์ข้อเท็จจริงแทนได้ในกรณีที่ผู้อุทธรณ์ขอแถลงการณ์ด้วยวาจาให้ก.พ.อ. รับฟังคำแถลงการณ์ของ ผู้อุทธรณ์ทุกกรณี และผู้อุทธรณ์มีสิทธินำทนายความหรือที่ปรึกษาของตนเข้ามาในการพิจารณาของก.พ.อ ได้ การใดที่ทนายความหรือที่ปรึกษาได้ทำลงต่อหน้าผู้อุทธรณ์ ให้ถือว่าเป็นการกระทำของผู้อุทธรณ์เว้นแต่ผู้อุทธรณ์จะได้คัดค้านเสียแต่ในขณะนั้นกรณีที่จะมีการแถลงการณ์ด้วยวาจาของผู้อุทธรณ์ตามวรรคห้าให้ ก.พ.อ. แจ้งให้ผู้บังคับบัญชาที่มีคำสั่งให้ออกจากราชการ หรือคำสั่งลงโทษทราบด้วยว่าถ้าประสงค์จะแถลงแก้ ก็ให้มาแถลงหรือมอบหมายเป็นหนังสือให้บุคคลที่เกี่ยวข้องเป็นผู้แทนมาแถลงแก้ด้วยวาจาได้ ทั้งนี้ ให้แจ้งล่วงหน้าตามควรแก่กรณี และเพื่อประโยชน์ในการแถลงแก้ดังกล่าวให้ผู้บังคับบัญชาที่มีคำสั่งให้ออกจากราชการ หรือคำสั่งลงโทษ หรือผู้แทนเข้าฟังคำแถลงการณ์ด้วยวาจาของผู้อุทธรณ์ได้ข้อ๑๖ ในการพิจารณาอุทธรณ์ตามข้อ ๑๕ ถ้าก.พ.อ. เห็นสมควรที่จะต้องสอบสวนใหม่หรือสอบสวนเพิ่มเติมเพื่อประโยชน์แห่งความถูกต้องและเหมาะสมตามความเป็นธรรม ให้มีอำนาจสอบสวนใหม่หรือสอบสวนเพิ่มเติมในเรื่องนั้นได้ตามความจำเป็นโดยจะสอบสวนเองหรือแต่งตั้งคณะกรรมการสอบสวนให้สอบสวนใหม่หรือสอบสวนเพิ่มเติมแทนก็ได้หรือกำหนดประเด็นหรือข้อสำคัญที่ต้องการทราบส่งไปให้ผู้สอบสวนเดิมทำการสอบสวนเพิ่มเติมได้การสอบสวนใหม่หรือสอบสวนเพิ่มเติมหรือส่งประเด็นหรือข้อสำคัญไปเพื่อให้ผู้สอบสวนเดิมตามวรรคหนึ่ง ให้นำหลักเกณฑ์วิธีการและเงื่อนไขเกี่ยวกับการสอบสวนพิจารณาตามที่กำหนดในมาตรา๔๙ มาใช้บังคับโดยอนุโลมข้อ๑๗ เมื่อ ก.พ.อ. ได้พิจารณาวินิจฉัยอุทธรณ์ตามมาตรา๖๒ แล้ว(๑)ถ้าเห็นว่าการสั่งให้ออกจากราชการหรือสั่งลงโทษชอบด้วยกฎหมายและเหมาะสมกับความผิดแล้ว ให้มีมติยกอุทธรณ์(๒)ถ้าเห็นว่าการสั่งให้ออกจากราชการหรือสั่งลงโทษชอบด้วยกฎหมาย แต่เห็นว่า การให้ออกจากราชการไม่เหมาะสมกับกรณี หรือเห็นว่าโทษไม่เหมาะสมกับความผิดให้มีมติสั่งให้ออกจากราชการหรือสั่งลงโทษให้เหมาะสม(๓)ถ้าเห็นว่าการสั่งให้ออกจากราชการหรือสั่งลงโทษไม่ชอบด้วยกฎหมาย ให้มีมติเพิกถอนคำสั่ง และให้สั่งให้ดำเนินการให้เหมาะสม(๔)ถ้าเห็นว่าข้อความในคำสั่งให้ออกจากราชการหรือสั่งลงโทษไม่ถูกต้องหรือไม่เหมาะสมให้มีมติให้แก้ไขเปลี่ยนแปลงข้อความให้เป็นการถูกต้องเหมาะสมในกรณีที่มีผู้ถูกสั่งลงโทษปลดออกหรือไล่ออกในความผิดที่ได้กระทำร่วมกันและเป็นความผิดในเรื่องเดียวกัน โดยมีพฤติการณ์แห่งการกระทำอย่างเดียวกัน เมื่อผู้ถูกลงโทษคนใดคนหนึ่งใช้สิทธิอุทธรณ์คำสั่งลงโทษดังกล่าวและผลการพิจารณาเป็นคุณแก่ผู้อุทธรณ์ แม้ผู้ถูกลงโทษคนอื่นจะไม่ได้ใช้สิทธิอุทธรณ์หากพฤติการณ์ของผู้ไม่ได้ใช้สิทธิอุทธรณ์เป็นเหตุในลักษณะคดีอันเป็นเหตุเดียวกับกรณีของผู้อุทธรณ์แล้วให้มีมติให้ผู้ที่ไม่ได้ใช้สิทธิอุทธรณ์ได้รับการพิจารณาการลงโทษให้มีผลในทางที่เป็นคุณเช่นเดียวกับผู้อุทธรณ์ด้วยข้อ๑๘ คำวินิจฉัยของ ก.พ.อ. ตามข้อ ๑๔ หรือข้อ๑๗ ต้องมีลายมือชื่อของกรรมการที่วินิจฉัยเรื่องนั้นถ้ากรรมการคนใดมีความเห็นแย้งให้มีสิทธิทำความเห็นแย้งของตนรวมไว้ในคำวินิจฉัยได้ให้ก.พ.อ. แต่งตั้งเจ้าหน้าที่เพื่อรับผิดชอบจัดทำสารบบคำวินิจฉัยตามวรรคหนึ่ง ทั้งนี้ การจัดสารบบดังกล่าวให้เป็นไปตามระเบียบว่าด้วยงานสารบรรณข้อ๑๙ เมื่อ ก.พ.อ. ได้พิจารณาวินิจฉัยอุทธรณ์ตามข้อ๑๗ และมีมติเป็นประการใดให้เลขาธิการคณะกรรมการการอุดมศึกษาแจ้งคำวินิจฉัยนั้นพร้อมทั้งแจ้งสิทธิฟ้องคดีต่อศาลปกครองให้ผู้อุทธรณ์ทราบเป็นหนังสือ และแจ้งให้สถาบันอุดมศึกษาและส่วนราชการที่เกี่ยวข้องทราบโดยเร็วข้อ๒๐ ในกรณีที่ผู้อุทธรณ์ไม่พอใจในคำวินิจฉัยอุทธรณ์ตามข้อ๑๔ หรือข้อ ๑๗ หรือในกรณีที่ ก.พ.อ. มิได้วินิจฉัยอุทธรณ์ให้แล้วเสร็จภายในกำหนดเวลาตามข้อ๑๕ วรรคหนึ่งผู้อุทธรณ์มีสิทธิฟ้องคดีต่อศาลปกครองได้ตามหลักเกณฑ์ที่กำหนดในกฎหมายว่าด้วยการจัดตั้งศาลปกครองและวิธีพิจารณาคดีปกครองข้อ๒๑ การนับระยะเวลาตามข้อบังคับ ก.พ.อ.นี้ สำหรับเวลาเริ่มต้นให้นับวันถัดจากวันแรกแห่งเวลานั้นเป็นวันเริ่มนับระยะเวลา ส่วนเวลาสิ้นสุดถ้าวันสุดท้ายแห่งระยะเวลาตรงกับวันหยุดราชการให้นับวันเริ่มเปิดทำการใหม่เป็นวันสุดท้ายแห่งระยะเวลาข้อ๒๒ ในกรณีที่ข้าราชการพลเรือนในสถาบันอุดมศึกษาผู้ใดได้ยื่นหรือส่งหนังสืออุทธรณ์หรือร้องทุกข์ไว้แล้วก่อนวันที่ข้อบังคับนี้ใช้บังคับ และการพิจารณาวินิจฉัยเรื่องอุทธรณ์หรือร้องทุกข์นั้นยังไม่แล้วเสร็จให้ ก.พ.อ. พิจารณาวินิจฉัยเรื่องอุทธรณ์หรือร้องทุกข์นั้นต่อไปตามกฎ ระเบียบ หรือข้อบังคับที่ใช้อยู่ในขณะที่มีการยื่นอุทธรณ์หรือร้องทุกข์นั้นข้อ๒๓ ให้ประธาน ก.พ.อ. รักษาการตามข้อบังคับนี้ประกาศ ณ วันที่ ๔ สิงหาคมพ.ศ. ๒๕๔๙จาตุรนต์ ฉายแสงรัฐมนตรีว่าการกระทรวงศึกษาธิการประธาน ก.พ.อ.หมายเหตุ :- เหตุผลในการประกาศใช้ข้อบังคับก.พ.อ. ฉบับนี้ คือ โดยที่มาตรา ๖๒ แห่งพระราชบัญญัติระเบียบข้าราชการพลเรือนในสถาบันอุดมศึกษาพ.ศ. ๒๕๔๗ กำหนดให้การอุทธรณ์และการพิจารณาอุทธรณ์คำสั่งให้ออกจากราชการและคำสั่งลงโทษปลดออกหรือไล่ออกให้เป็นไปตามหลักเกณฑ์และวิธีการที่กำหนดในข้อบังคับ ก.พ.อ. จึงจำเป็นต้องออกข้อบังคับ ก.พ.อ. นี้ปริญสินีย์/ผู้จัดทำ๓ กุมภาพันธ์ ๒๕๕๔คุณากร/ผู้ตรวจ๑๘ สิงหาคม ๒๕๕๔[๑] ราชกิจจานุเบกษา เล่ม ๑๒๓/ตอนพิเศษ ๙๒ ง/หน้า ๑๖/๓๐ สิงหาคม ๒๕๔๙